Thorstein Helstad

Thorstein Helstad (født 1977) er en norsk tidligere fotballspiller. 

Han startet i tredjedivisjonsklubben FL Fart, og har siden det spilt for Hamarkameratene, Brann, Austria Wien, Rosenborg, Le Mans, Monaco og Lillestrøm. Han hadde etter sesongen 2013 scoret 116 mål i Tippeligaen.

 Klubbfotball 

 Hamarkameratene 
Helstad begynte sin karriere i FL Fart før han ble plukket opp av den største klubben i distriktet, Hamarkameratene, i en alder av atten år. Helstad spilte for HamKam i første divisjon fra 1995 til 1997 da Brann, i hard konkurranse med andre toppklubber i landet, signerte den talentfulle ungutten. 

 Brann 
I Brann fikk Helstad vist sine ferdigheter og potensial til hele landet, og det var i Bergen at Helstad hadde sin største suksess på en fotballbane. Med Helstad på laget vant Brann bronse i serien og sølv i Norgesmesterskapet. 

Helstad ble toppscorer i eliteserien i 2000 og 2001 med henholdsvis 18 og 17 mål, og er den eneste Brann-spiller ved siden av  Rolf Birger «Pesen» Pedersen som har vært toppscorer i Tippeligaen. Helstad ble en stor Brann-profil, og det var delte meninger om salget var riktig da Helstad ble solgt til Austria Wien i 2002.

 Austria Wien 
Selv om Helstad vant både den østerrikske serien, cupen og supercupen med Austria Wien, var ikke oppholdet helt vellykket og to år etter å ha reist ut returnerte Helstad til Norge, denne gangen til Rosenborg. 

 Rosenborg 
Helstad kom til Rosenborg på høsten i 2004-sesongen. Til tross for en scoring mot  i Champions League gjorde han seg ikke spesielt bemerket i sin første sesong for klubben. I 2005-sesongen ble betraktelig bedre, med 13 mål i serien, ett mål i Champions League og ett i CL-kvalifiseringen.

 Retur til Brann 
24. juni 2006 ble Brann og Rosenborg enige om en overgang tilbake til Bergen for Helstad. Etter at han kom tilbake til Brann, ble han stort sett benyttet som innbytter i 2006-sesongen. Likevel ble han historisk ved at han både ble seriemester for Rosenborg, og tok sølvmedaljen med Brann. 

I 2007-sesongen gjentok Helstad bedriften fra sesongene 2000 og 2001 og ble toppscorer i Eliteserien for tredje gang, og ble historisk ved at han scoret 22 mål. Ingen andre Brann-spillere har scoret flere mål i løpet av én sesong siden Rolf Birger Pedersen scoret 26 i 1961/62-sesongen.Etter sine to mål mot Mjøndalen er Torgeir Børven oppe i 20 seriemål denne sesongen - en bragd kun 3 andre spillere har klart siden årtusenskiftet Helstad fortsatte som en hyppig målscorer gjennom hele sesongen, og ble kåret til Branns beste spiller av flere medier, blant annet VG og BA. TV 2s fotballekspert og tidligere landslagssjef Nils Johan Semb kåret ham til årets beste spiller i eliteserien i 2007. FotballXtra, TV 2, 4. november 2007 Gjennom spillerorganisasjonen NISO ble han kåret til årets spiller av sine medspillere i Norge øverste divisjon. Det var knyttet spenning til Helstads scoringsform i forkant av 2008-sesongen, da han ikke puttet en eneste scoring på de 12 kampene Brann spilte den vinteren. Helstad feide tvilen til side ved å score tre ganger i åpningskampen mot Fredrikstad på Brann Stadion.Kampfakta Brann-Fredrikstad

 Le Mans 
Midtveis i sesongen 2008 ble Helstad solgt til den franske klubben Le Mans, for 16 millioner kroner. Helstad uttalte ifm overgangen «Jeg har ikke visst om det så lenge. Grunnen til at jeg forlater Brann nå er at jeg som 31-åring får muligheten til å spille i en større liga. Dette er en mulighet jeg kanskje aldri hadde fått igjen».

Helstads første kamp for Le Mans kom 2. august i et 0–3-tap i en treningskamp mot . Helstads første seriekamp kom 9. august i et 0–1-tap mot , mens Helstads første seriemål kom i en 3–1-seier borte mot  den 16. august, hvor Helstad ga Le Mans en 1–0-ledelse. Helstad fulgte opp med å bli matchvinner da Le Mans slo Saint-Étienne 1–0 den 23. august.  Helstad spilte 108 klubbkamper og scoret 37 mål under sitt opphold i klubben. Sesongen 2009/10 rykket Le Mans ned i Ligue 2.

 Monaco 
Den 22. juni 2011 signerte Helstad en kontrakt med den franske klubben .«Thorstein Helstad signerte for Monaco», TV2 Nett 22. juni 2011 Med en årslønn på åtte millioner kroner tilbrakte han det meste av tiden på tribunen.Aftenposten Frigitt av Monaco

 Lillestrøm 
Helstad signerte for  den 9. juli 2012 etter å ha blitt fristilt fra kontrakten med Monaco.Bjørnar Hjellen (9. juli 2012): Helstad signerte for Lillestrøm. nrk.no Kontrakten gikk ut etter sesongslutt 2013, og tilbudet LSK ga Helstad var ikke bra nok.Geir Jetmundsen (26. november 2011): Thorstein Helstad ferdig i Lillestrøm Bergensavisen 

 Landslagsspill 
I sesongoppkjøringen foran 2007-sesongen viste Helstad så god form at han på nytt fikk en plass på det norske fotballandslaget.Han spilte åtte EM-kvalifiseringskamper og scoret ett mål det året. 

Helstad fikk totalt 38 landskamper og 10 mål for .

Etter at overgangsvinduet var lukket i 2014 sto Helstad uten tilbud fra noen klubber. Han valgte da å legge opp som aktiv spiller. 

 Meritter 
Austria Wien
 Seriemester: 2003
 Cupmester: 2003
 Østerriksk Super-Cup mester: 2003

Rosenborg
 Seriemester: 2004, 2006

Brann
 Seriemester: 2007

Personlige meritter
 Helstad har mottatt Kniksenprisen som årets angrepsspiller i norsk fotball to ganger (2000 og 2007), begge ganger som spiller for Brann. 
 Årets Brannspiller: 2007

 Referanser 

 Eksterne lenker 




Kategori:Norske fotballspillere
Kategori:Norske landslagsspillere i fotball for herrer
Kategori:Fotballspillere for HamKam
Kategori:Fotballspillere for SK Brann
Kategori:Fotballspillere for FK Austria Wien
Kategori:Fotballspillere for Rosenborg BK
Kategori:Fotballspillere for Le Mans UC 72
Kategori:Fotballspillere for AS Monaco
Kategori:Fotballspillere for Lillestrøm SK
Kategori:Norske fotballspillere i Østerrike
Kategori:Norske fotballspillere i Frankrike
Kategori:Toppscorere i Eliteserien i fotball for menn
Kategori:Vinnere av Kniksenprisen
Kategori:Personer fra Hamar kommune
Kategori:Fotballspillere for Fotballaget Fart